औरंगाबाद. शहर के काबरानगर इलाके में एक 19 वर्षीय लड़की द्वारा फांसी लगाकर आत्महत्या करने का मामला सामने आया है। यह लड़की बीसीएस सेंकड इयर की पढ़ाई कर रही थी।देर रात तक वह अपने कमरे में जागती रहीं। सुबह घर वालों ने देखा तो इस बारे में खुलासा हुआ उसने सुसाइड नोट में आत्महत्या के बारे में लिखा है। यह है पूरा मामला.....
शहर के देवगिरी काॅलेज में बीसीएस की पढ़ाई कर रही सीमा अडकिणे (19) काबरानगर में अपने परिवार के साथ रहती थी।
-मंगलवार रात 11 बजे तक वह अपनी पढाई करती रही इसके बाद घर के सारे लोग सो गए। लेकिन सुबह सीमा उठी नही। उसकी रुम भीतर से बंद थी।
-जब भाई ने खिड़की से झांका तो सीमा ने साड़ी से फांसी लगाकर आत्महत्या करने का मामला सामने आया।
-इस बारे में जानकारी मिलते ही पुलिस मौके पर पहुंची और उसके शव को पोस्टमार्टम के लिए घाटी हाॅस्पिटल ले जाया गया।
-सीमा के पिता आॅटो चलाते हैं, उनका घर भी छोटा है। इसके बावजूद उन्होंने एक कमरा उसे पढ़ाई के लिए दिया था। वह रोज रात वहीं पर पढ़ाई करती थी।
सुसाइड नोट में क्या लिखा ?
-सीमा ने सुसाइड नोट में लिखा है कि, "मैं सबके लिए अनलकी हूं। मेरे डिसीजन से सारी प्राॅब्लेम्स साॅल्व होगी। अब मेरी वजह से किसी को कई प्राॅब्लेम नहीं होगी। मेरे जाने के बाद किसी को मेरे बारे कुछ मत पूछना। बस मुझे याद नहीं करना। आप एेसे समझ लीजिए की मैं जन्म से पहले ही मर गई हूं। पापा साॅरी मैं आपकी अच्छी बेटी नहीं बन सकी। मेरे जाने के बाद आप खुद को संभालो, प्लीज मुझे माफ कर दो।"
hin_Deva awa_Deva hin_Deva hin_Deva hin_Deva hin_Deva hin_Deva hin_Deva